

VLADA REPUBLIKE HRVATSKE

Zagreb, 3. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured za zakonodavstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o provedbi Plana zakonodavnih aktivnosti za 2023. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 13. stavka 1. Zakona o instrumentima politike boljih propisa („Narodne novine'', broj 155/23.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2024. godine donijela

**Z A K L J U Č A K**

1. Prihvaća se Izvješće o provedbi Plana zakonodavnih aktivnosti za 2023. godinu, u tekstu koji je Vladi Republike Hrvatske dostavio Ured za zakonodavstvo aktom, KLASA: 002-02/24-04/01, URBROJ:50501-8/1-24-26, od 11. rujna 2024. godine.
2. Izvješće iz točke 1. ovoga Zaključka objavit će se na mrežnim stranicama Vlade Republike Hrvatske i na mrežnim stranicama Ureda za zakonodavstvo.
3. Zadužuje se Ured za zakonodavstvo da o ovom Zaključku obavijesti nadležna tijela državne uprave.

KLASA:

URBROJ:

Zagreb,

PREDSJEDNIK

 mr.sc. Andrej Plenković

**O B R A Z L O Ž E NJ E**

Na prijedlog Ureda za zakonodavstvo (u daljnjem tekstu: Ured), Vlada Republike Hrvatske donijela je Plan zakonodavnih aktivnosti za 2023. godinu (dalje u tekstu: Plan za 2023. godinu) na 181. sjednici održanoj 29. prosinca 2022. godine.

Na temelju dostavljenih podataka stručnih nositelja o promjenama dinamike izvršavanja preuzetih obveza, Ured je tijekom izvještajnog razdoblja pratio je provedbu Plana za 2023. godinu.

U okviru Plana za 2023. godinu bilo je planirano ukupno 154 prijedloga zakona, od kojih je za 14 prijedloga zakona bilo potrebno provesti postupak procjene učinaka propisa.

Na kraju izvještajnog razdoblja, ukupno je iz Plana za 2023. godinu provedeno 67 prijedloga zakona, što čini 44% planiranih zakonskih prijedloga. Predmetno izvješće, također, sadrži podatke u odnosu na prijedloge zakona izvan Plana za 2023. godinu, kojih je u izvještajnom razdoblju bilo ukupno 60.

Postupak procjene učinaka propisa u 2023. godini proveden je za četiri prijedloga zakona iz Plana za 2023. godinu, što čini 28,57% planiranih postupaka procjene učinaka propisa.

Pored naprijed navedenog, a radi cjelovitosti izvještavanja, predmetno izvješće sadrži informaciju o broju konačnih prijedloga zakona (74) u proceduri drugog čitanja, kao i o trendovima provedbe planova zakonodavnih aktivnosti od 2013. do 2023. godine.

U skladu s odredbom članka 13. stavka 1. Zakona, prema kojoj Ured izvješćuje Vladu Republike Hrvatske o provedbi plana zakonodavnih aktivnosti, predlaže se donošenje Zaključka kojim se prihvaća Izvješće o provedbi Plana za 2023. godinu.